ตลาดหุ้นทั่วโลกดิ่งเหว หลังผลนับคะแนนส่งสัญญาณผลโหวต OUT นำหน้า IN
ตลาดหุ้นทั่วโลกดิ่งเหว หลังผลนับคะแนนส่งสัญญาณผลโหวต OUT นำหน้า IN
24 มิ.ย. 2559

ตลาดหุ้นทั่วโลกดิ่งลงอย่างหนักในช่วงเช้านี้ หลังจากผลการนับคะแนนล่าสุดบ่งชี้ว่า ผลโหวต OUT นำหน้า IN ซึ่งบ่งชี้ว่าชาวอังกฤษมีแนวโน้มที่จะเลือกโหวตให้สหราชอาณาจักรออกจากการเป็นสมาชิกสหภาพยุโรป (Brexit)

ดัชนี S&amp;P 500 ตลาดหุ้นนิวยอร์กล่วงหน้า ดิ่ง 3.5% ขณะที่ดัชนี FTSE 100 ตลาดหุ้นลอนดอนล่วงหน้า ทรุดฮวบลง 7% ทางด้านเงินปอนด์ ร่วงลงหลุดจากระดับ 1.35 ดอลลาร์สหรัฐในช่วงเช้าวันนี้ ซึ่งเป็นระดับต่ำสุดนับตั้งแต่ปี 2528
สำหรับในตลาดเอเชียนั้น ดัชนีนิกเกอิตลาดหุ้นโตเกียวล่าสุด ณ เวลา 10.40 น.ตามเวลาประเทศไทยอยู่ที่ 15145.01 จุด ปรับลง 1069.42 จุด หรือ 6.67%  ขณะที่ดัชนีฮั่งเส็งตลาดหุ้นฮ่องกง ณเวลา 10.40 น.ตามเวลาประเทศไทยอยู่ที่  20054.76 จุด ปรับตัวลง 773.58จุด หรือ 3.71%
ส่วนราคาทองคำพุ่งขึ้น เนื่องจากความวิตกกังวลเกี่ยวกับ Brexit ได้กระตุ้นให้นักลงทุนแห่เข้าซื้อทองคำซึ่งเป็นสินทรัพย์ที่ปลอดภัย          
         
 
 